**SLOVENŠČINA – 7. b 20. 4. 2020**

**Ljudska: Pegam in Lambergar**

Najprej preveri, če si včeraj pravilno rešil naloge oz. odgovoril na vprašanja.

|  |
| --- |
| Cesarski Dunaj zmoti v njegovem miru okrutni Pegam. |
| Cesar pošlje na Kranjsko po Lambergarja, da se spopade s Pegamom.  |
| Lambergarju mati razkrije njegovo šibko točko.  |
| Pegam in Lambergar določita kraj spopada. |
| Bojevnika se spopadeta. |
| Pegamova glava se znajde na zmagovalčevem meču. |
| Dunaj se veseli Lambergarjeve zmage. |
| Zmagovalca Lambergarja cesar bogato nagradi – podari mu tri gradove. |

1. Glavne osebe v pesmi so: Pegam, Lambergar

Stranske osebe v pesmi so: cesar, pobič mlad (cesarjev sel), mati

1. Čas in kraj dogajanja (v kolikor se da razbrati iz besedila): srednji vek, Dunaj, grad Kamen,

3. Pegam: ošaben, okruten, močan, ima tri glave

Lambergar: močan, pogumen, pripravljen pomagati cesarstvu

4. Značilnost ljudskih pesmi, primeri – vaši primeri so verjetno drugi:

 \_pomanjševalnice\_: tratica, lipica, senčica, \_ptičica, rebulica … \_\_

 \_ljudska števila\_: sedem (let), tri (glave), \_tri (gradi), v tretje (skup zadirjata)\_

 \_okrasni pridevki\_\_: rumena (miza), beli (Dunaj), \_sinji (skal), svetlo (kamrico) … \_\_

 \_primera\_: gre hitro ko nebeški blisk, konjiča imaš ko ptičico,

 \_ko bi ga zlod podil, ko strela hitro mi leti\_

 \_narečne besede\_: vagati, ak, b, praša, jelca, sturta, \_driči, glihe ni …\_\_

Pesem, ki si jo prebral, torej po svojih značilnostih spada med ljudske pesmi.

Glede na vsebino – junaštvo plemičev, grajsko okolje, pomirljiv konec – pa spada med pesmi, ki jim rečemo ROMANCE.

Zapis v zvezek:

Pegam in Lambergar je LJUDSKA PRIPOVEDNA PESEM, ki je med slovenskimi ljudmi razširjena v mnogi različicah.

Ljudska pesem Pegam in Lambergar je po obliki ROMANCA.

Romanca je pripovedna/epska pesem o grajskem življenju, viteških dvobojih in ljubezenskih prigodah srednjeveškega plemstva. Pripovedovanje je obširno, zajema tudi podrobnosti.

Na spodnjem linku pa si lahko ogledaš animacijo Pegam in Lambergar, ki so jo naredili učenci ene od šol v sklopu tekmovanja književnost na filmu:

<https://www.youtube.com/watch?v=pH6Beu4DOPU>

Tvoja naloga danes pa bo, da se postaviš v vlogo Lambergarja in napišeš pripoved o boju in zmagi nad Pegamom. Naslov besedila **Jaz – Lambergar**.

Besedilo napiši v Wordu (Arial, velikost 12) ali v zvezek in ga fotografiraj ter mi ga pošlji na moj elektronski naslov do 18.00 ure.

Če imaš težave, vprašanja, bom na voljo za dodatno razlago vsak dan od ponedeljka do četrtka, med 11.00 in 11.30 uro na spodnji povezavi.

Join the meeting: <https://vid.arnes.si/oskbsljzupan>